b'\n_START_ARTICLE_\nTaivutus (valmistustekniikka)\n_START_PARAGRAPH_\nTaivutus on muovaava valmistusmenetelm\xc3\xa4, jossa kappaleeseen tehd\xc3\xa4\xc3\xa4n taivuttamalla pysyvi\xc3\xa4 muodonmuutoksia ja taivutettavan kappaleen poikkileikkaus s\xc3\xa4ilyy v\xc3\xa4h\xc3\xa4isi\xc3\xa4 muodonmuutoksia lukuun ottamatta. Kaikkia aineita, joihin saadaan tehty\xc3\xa4 plastisia muodonmuutoksia, voidaan taivuttaa. Esimerkkej\xc3\xa4 ovat muovit ja metallit. Taivutettavia muotoja voivat olla esim. putket, profiilit, levyt ja tangot._NEWLINE_Taivutuksessa aine painuu kasaan eli tyss\xc3\xa4ytyy taitoksen sis\xc3\xa4puolelta ja venyy taitoksen ulkopuolelta. Tyss\xc3\xa4ytyvien ja venyvien alueiden v\xc3\xa4liss\xc3\xa4 on neutraalitaso, jossa ei tapahdu tyss\xc3\xa4ytymist\xc3\xa4 tai venymist\xc3\xa4. Jos aine tyss\xc3\xa4ytyy tai venyy liikaa, taivutettava kappale heikkenee tai murtuu._NEWLINE_Taivutus on metallituotteita valmistavassa teollisuudessa hyvin yleinen muovaustapa.\n_START_SECTION_\nLevyjen taivutus yleisesti\n_START_PARAGRAPH_\nJos aineeseen halutaan saada aikaan pysyv\xc3\xa4 muodonmuutos, vaikuttavan voiman t\xc3\xa4ytyy olla niin suuri, ett\xc3\xa4 aineen my\xc3\xb6t\xc3\xb6raja ylittyy. My\xc3\xb6t\xc3\xb6rajan ylityksen j\xc3\xa4lkeen aine ei en\xc3\xa4\xc3\xa4 palaa alkuper\xc3\xa4iseen muotoonsa. Taivutuskohdan sis\xc3\xa4reunalla aine puristuu kasaan eli tyss\xc3\xa4\xc3\xa4ntyy ja ulkoreunalla aine venyy. Neutraalitasossa eli keskiosassa aine pysyy muuttumattomana. Koska aine venyy helpommin kuin tyss\xc3\xa4\xc3\xa4ntyy, t\xc3\xa4m\xc3\xa4 neutraalitaso on l\xc3\xa4hemp\xc3\xa4n\xc3\xa4 taivutuksen sis\xc3\xa4reunaa kuin ulkoreunaa. Mit\xc3\xa4 jyrkempi taivutus on, sit\xc3\xa4 l\xc3\xa4hemm\xc3\xa4ksi sis\xc3\xa4reunaa neutraalitaso siirtyy._NEWLINE_Ohutlevyiss\xc3\xa4 (paksuus s= 0,5-1 mm) ja taivutuss\xc3\xa4teen ollessa pieni voidaan oikaistun pituuden laskennassa k\xc3\xa4ytt\xc3\xa4\xc3\xa4 sis\xc3\xa4pituutta. k=0, 3D CAD -ohjelmissa yleens\xc3\xa4 arvoa ei s\xc3\xa4\xc3\xa4det\xc3\xa4 ohutlevyill\xc3\xa4 vaan k\xc3\xa4ytet\xc3\xa4\xc3\xa4n K=0,3_NEWLINE_Paksummissa levyiss\xc3\xa4 s\xc3\xa4teen r (taivutuss\xc3\xa4de) ollessa pienempi kuin5xS neutraalitaso on noin 1/3 levyn paksuuden et\xc3\xa4isyydell\xc3\xa4_NEWLINE_reunasta. k=0,33, _NEWLINE_Neutraalitaso kuitenkin on s\xc3\xa4\xc3\xa4dett\xc3\xa4v\xc3\xa4 3D CAD -ohjelmissa tarkemmin, jotta osien sovitus valmistuksen yhteydess\xc3\xa4 j\xc3\xa4isi mahdollisimman pieneksi. _NEWLINE_Ohjelmissa on mukana t\xc3\xa4h\xc3\xa4n tarkoitukseen taulukoita ja niit\xc3\xa4 voi luoda itse mik\xc3\xa4li ohjelman toimittaja ei niit\xc3\xa4 ole toimittanut. Kun R=S, K=0,3 Suhde R/S m\xc3\xa4\xc3\xa4ritt\xc3\xa4\xc3\xa4 K arvon_NEWLINE_Kun taivutuss\xc3\xa4de kasvaa (R>5xs), neutraalitaso sijaitsee aineen keskell\xc3\xa4. k=0,5_NEWLINE_Huomaa, ett\xc3\xa4 t\xc3\xa4m\xc3\xa4 vain yleisohje. Levyn valmistaja voi ilmoittaa t\xc3\xa4st\xc3\xa4 poikkeavia, tarkempia arvoja, joita kannattaa k\xc3\xa4ytt\xc3\xa4\xc3\xa4, kun halutaan tarkasti tietyiss\xc3\xa4 mitoissa oleva kappale.\n_START_SECTION_\nPutkien taivutus\n_START_PARAGRAPH_\nPutkentaivutuksessa taivutetaan putkia.'